ועדת הכלכלה, כנסת 20, פרוטוקול מספר 795, 2018-06-25 12:00

איתן כבל: גברתי מנהלת הוועדה, היועץ המשפטי, רשמת, דובר, חברים, עוברים לצו הבא:

איתן כבל: הצעת צו הגז (בטיחות ורישוי) (מיתקנים לחלוקת גז טבעי), התשע"ח-2018.

איתן כבל: בבקשה, יאשה.

יאשה יורבורסקי: שמי יאשה יורבורסקי, אני מהנדס ראשי וממונה בטיחות של רשות הגז הטבעי.

יאשה יורבורסקי: בדומה לצו הולכה, צו חלוקה פורסם ב-1998 מכורח המציאות ובדומה להולכה.

יאשה יורבורסקי: אמרנו קודם כל, בוא נגדיר שיהיה לנו בסיס על מה לקדם כי אם נגיע לחלוקה, באמת הגענו לחלוקה הרבה יותר מאוחר, למדנו את התחום הזה, חבר'ה נכנסו לפעילות, נכנסו שישה בעלי רישיונות, התחילו להתקין.

יאשה יורבורסקי: אמרנו, אוקיי, חבר'ה, למדנו את התחום הזה, בוא נסדיר את הדבר הזה לפי המודרנה ולא לפי 97'.

יאשה יורבורסקי: פנינו למכון התקנים - - -

איתן כבל: אני מקווה שמכון התקנים זה יותר טוב ממצלמות מהירות.

יאשה יורבורסקי: אני מקווה.

איתן כבל: גם אני.

יאשה יורבורסקי: בתחום הספציפי של גז טבעי יש סדר.

יאשה יורבורסקי: הוועדות עובדות כמו שצריך, יש אנשי מקצוע.

יאשה יורבורסקי: אנחנו משתדלים שהדיונים יהיו פתוחים.

יאשה יורבורסקי: כל אחד שחושב שהוא יכול לתרום, לא חשוב שהוא חושב שהוא לא חבר ועדה, הוא יכול להיכנס לדיונים, והדיונים היו פתוחים לכל אורך הדרך.

יאשה יורבורסקי: נקבע תקן ישראל 5664 חלק 3, מערכת חלוקת גז טבעי.

יאשה יורבורסקי: הוספנו על זה, בגלל שבשינוי ממערכת הולכה שכל התשתית היא תשתית מפלדה, במערכת חלוקה עד - - - ניתן להקים צנרת פוליאתילן והיינו צריכים להסדיר גם תקינה של פוליאתילן והסדרנו את זה.

יאשה יורבורסקי: יתר הדברים – הרי סיווג זה 25000 זה כמו בהולכה, רעידות אדמה אותו דבר.

יאשה יורבורסקי: נוספו כאן שני תחומים מאוד מאוד חשובים.

יאשה יורבורסקי: בגלל זה שאתה מתקרב קרוב להרים, אתה פוגש כמויות אדירות של תשתיות, כבישים וכן הלאה , ואז הסדרנו את כל הטכנולוגיה של HDD, שזה horizontal directional drilling, לעבור ללא חפירה מתחת לכבישים ולתשתיות.

יאשה יורבורסקי: הסדרנו את הנושא הזה.

יאשה יורבורסקי: זה היה די חדש בתחום הגז הטבעי, הדרישות שלנו בהתחלה לחברות החלוקה היו קשות, היו קצת התנגדויות.

יאשה יורבורסקי: היום, אם תחזיר אותן בחזרה, אם תשאל אותן, לא יסכימו.

יאשה יורבורסקי: באמת יש סדר.

איתן כבל: אני רק מקווה שגם יתחילו לחלק - - -

יאשה יורבורסקי: זה סיפור אחר.

איתן כבל: אתה אומר, זה דיון אחר.

יאשה יורבורסקי: זה דיון אחר, כן.

איתן כבל: שישבתי פה כל הלילה כדי להסדיר את זה.

יאשה יורבורסקי: נכון.

יאשה יורבורסקי: אתה צודק.

יאשה יורבורסקי: זה צו הבטיחות.

יאשה יורבורסקי: החליטו לעשות צו בטיחות מודרני.

יאשה יורבורסקי: הגיע הזמןם לשנות אותו.

יאשה יורבורסקי: כל המטריה קיימת, ולא רק קיימת, היא - - -

איתן כבל: אוקיי.

איתן כבל: יאשה, העניין ברור.

איתן כבל: יש מישהו שרוצה להתייחס לפני שאנחנו עוברים להקראה?

איתן כבל: משה, בבקשה.

משה שפיצר: שמי משה שפיצר, מנכ"ל נגב גז טבעי.

משה שפיצר: הצו הזה עבר תהליך מוסדר של כאר

משה שפיצר: בעה חודשים של דיונים הנדסיים בין רשות הגז הטבעי למהנדסים של כל חברות הגז וחברות החלוקה, וזה הוסכם וזה מאושר.

איתן כבל: תודה.

איתן כבל: בבקשה, נעבור להקראה.

צחי בר ציון: "צו הגז (בטיחות ורישוי) (מיתקנים לחלוקת גז טבעי), התשע"ח-2018

איתי עצמון: סליחה שאני קוטע אותך.

איתי עצמון: מדובר כאן על הוראות בנושאים שונים.

איתי עצמון: כלומר, תהיה חובה לעמוד בכל אחד מהתקנים או הנוהל, או שההוראות האלה משלימות או חלופיות?

יאשה יורבורסקי: לא.

יאשה יורבורסקי: זה מערך שלם.

יאשה יורבורסקי: נניח שהגעת למקום, יש לך כביש שהרוחב שלו 100 מטר, אז זה לפי מה שהוקרא כאן.

יאשה יורבורסקי: אם אתה הגעת לכביש שהרוחב שלו 300 מטר - - -

איתן כבל: הבנתי.

איתן כבל: לכל אחד יש - - -

איתי עצמון: אבל אם אין נוהל שהכין בעל רישיון חלוקה או שהוא הכין נוהל והנוהל לא אושר, יש הוראות בעניין הזה בתקנים?

יאשה יורבורסקי: אז עבדנו עם חברות חלוקה.

יאשה יורבורסקי: יש לנו גם פורום, ואנחנו עשינו את זה בצורה מסודרת.

יאשה יורבורסקי: קודם כל, כל חברה וחברה עם היועצים הבין-לאומיים שלהן הכינו נוהל.

יאשה יורבורסקי: אנחנו בדקנו את הנוהל, הסכמנו עם הנוהל ועל פי הנוהל הם עובדים.

עבד אל חכים חאג' יחיא: אז אתה אומר שאין חברה שאין לה נוהל.

יאשה יורבורסקי: אין חברת חלוקה בעלת רישיון שאין לה נוהל.

איתן כבל: אם אין לך נוהל, אתה לא יכול לעבוד, אתה לא מאושר, אין לך אישור.

יאשה יורבורסקי: נכון.

יאשה יורבורסקי: אנחנו משתדלים שבגז טבעי יהיו דברים מסודרים.

איתי עצמון: כלומר, אם אין נוהל, אז אין הוראות - - -

עבד אל חכים חאג' יחיא: אם אין נוהל אז אין אישור לחברת חלוקה.

עבד אל חכים חאג' יחיא: לא ניתן לבצע.

איתן כבל: הבנתי, תודה.

איתן כבל: תמשיך.

איתי עצמון: וגם כאן אותו תיקון שערכנו בצו הקודם.

איתי עצמון: זה צריך להיות בסוף במקום: ויגיש בהקדם האפשרי וכולי – בכפוף להוראות לפי סעיף 24 לחוק משק הגז הטבעי.

איתן כבל: נכון.

איתן כבל: בדיוק.

איתי עצמון: אני רק מבקש הסמכה לבדוק אם ביטול של הצו הקיים, כאמור בסעיף 6, כפי שהוקרא עכשיו, אם ניתן לעשות אותו במסגרת הצו החדש או שנידרש לפרסם צו שמבטל.

איתי עצמון: כלומר, האם הביטול צריך להיות במסגרת הצו הזה או במסגרת צו נפרד?

איתי עצמון: זו שאלה יותר טכנית, אבל אני מציע שנבדוק את השאלה הזאת עם מחלקת חקיקת משנה במשרד המשפטים.

צחי בר ציון: הנוסח הזה שמוצג פה בפניכם עבר את מחלקת נוסח חקיקת משנה, גם זה ודרך אגב, זה קיים גם בצו הקודם - - -

איתי עצמון: נכון.

איתי עצמון: השאלה רלבנטית לשני הצווים.

צחי בר ציון: נכון.

צחי בר ציון: הנוסח עבר אותם, כך שלהבנתי אין שום בעיה.

צחי בר ציון: למיטב ידיעתי, עושים אותו דבר גם בתקנות.

איתי עצמון: לפי מה שאני יודע, בתקנות לא עושים את זה, אבל יכול להיות שיש הנחיות חדשות.

איתי עצמון: צריך יהיה לברר איתם.

איתן כבל: אוקיי.

איתן כבל: אפשר להצביע?

איתי עצמון: כן.

איתן כבל: מי בעד הצו?

איתן כבל: מי נגד?

איתן כבל: בעד – פה אחד

איתן כבל: הצו אושר.

יאשה יורבורסקי: זו עבודה של מספר שנים, זו עבודה מאוד מאוד גדולה.

יאשה יורבורסקי: ועם כל הכבוד ליאשה, הוא לא היה לבד בעסק.

יאשה יורבורסקי: קודם כל שיתוף פעולה של בעלי רישיונות, היה שיתוף פעולה מקצועי כל הדרך, גם בתחום התקינה וגם בתחום הדיונים, ונעשו שינויים.

יאשה יורבורסקי: אין ספק שהתחשבנו במקצוע שלהם.

יאשה יורבורסקי: הלשכה המשפטית עשתה עבודה חבל על הזמן, אין ספק שגם איתי והצוות עזרו לנו מאוד.

יאשה יורבורסקי: היועצים שלנו, היועצים של הרשות, יועצים הנדסיים שהמקצועיות שלהם תורמת למדינת ישראל רבות.

יאשה יורבורסקי: רב תודות.

איתן כבל: טוב, כיוון שלא אמרת תודה לעצמך, אז אני אומר תודה לך על העבודה שעשית ותודה לכולכם.

איתן כבל: אומנם שעה אנחנו יושבים על זה, אבל אין לי ספק שזו עבודה של חודשים ארוכים אם לא מעבר לכך.

איתן כבל: יישר כוח.

איתן כבל: ועכשיו צריך להזרים גז, הדבר הקטן.

איתן כבל: תודה רבה לכם.

איתן כבל: הישיבה נעולה.